यू.एन.आई के वरिष्ठ पत्रकार विनोद विप्लव ने कहा, ‘यह प्रदर्शन एक शुरुआत है और हमें एक लंबी लड़ाई लड़नी होगी. पहले पत्रकारों की लड़ाई सरकार और मालिकों के खिलाफ होती थी लेकिन आज ऐसे हालात हो गए हैं कि पत्रकारों को पत्रकारों के खिलाफ लड़ाया जा रहा है.’ उन्होंने कहा, ‘आज भारत में दो प्रकार के पत्रकार हैं. एक वह जो मालिकों के लिए दलाली कर रहे हैं और दूसरे वे जो ईमानदारी से इस पेशे के साथ जुड़े हुए हैं. इसलिए जरूरी है कि सोशल मीडिया को जन मीडिया बनाया जाए, इसे मजबूत किया जाए.’